Proglypholoma aenigma

Proglypholoma aenigma er en bille som i blir regnet til familien kortvinger (Staphylinidae).

Utseende 
En liten (3-4 millimeter), avlang og litt flat, blank, kraftig punktert bille. Oversiden har kraftig mikroskulptur. Dekkvingene dekker mesteparten av bakkroppen, så de ser ikke ut som typiske kortvinger, men de bakerste bakkroppsleddene stikker ut bak. I likhet med underfamilien punktøyekortvinger (Omaliinae), men ulikt andre kortvinger, har de to punktøyne (ocelli) i pannen. Antennene er tynne, litt utvidet mot spissen. Hodet er kort og bredt, med runde, litt utstående fasettøyne og to punktøyne i pannen. Pronotum er noe bredere enn langt, med rundede sider, kraftig punktert. Dekkvingene dekker bakkroppen bortsett fra de to-tre bakerste leddene, har parallelle sider og 11 kraftige punktrekker. Beina er ganske korte.

Levevis 
Disse artene lever i temperert skog på den sørlige halvkulen, mest i sørbøk (Nothofagus)-skog. De ser ut til å være aktive flygere, for de er samlet i store antall i Malaisefeller. De er også funnet ved åtsler og under barken på døde trær

Utbredelse 
Arten er utbredt i Chile.

Systematisk inndeling 
Underfamilien ble tidligere regnet til familien åtselbiller (Silphidae).

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien Glypholomatinae Jeannel, 1962
 Proglypholoma aenigma Thayer, 1997

Referanser

Kilder 
 Thayer, M.K. 1997: Proglypholoma aenigma gen. et sp. nov., Glypholoma spp. nov. and new records, and a phylogenetic analysis of Glypholomatinae (Coleoptera: Staphylinidae). Annales zoologici (Warszawa), 47: 157-174.

Eksterne lenker 
 
 Glypholomatinae på Tree of life

Kortvinger
Biller formelt beskrevet i 1997
Dyr formelt beskrevet av Margaret Kathryn Thayer